CELEX: 32010R0153
Language: da
Date: 2010-02-23 00:00:00
Title: Kommissionens forordning (EU) nr. 153/2010 af 23. februar 2010 om tarifering af varer i den kombinerede nomenklatur

25.2.2010   
            
            
               DA
            
            
               Den Europæiske Unions Tidende
            
            
               L 48/5
            
         KOMMISSIONENS FORORDNING (EU) Nr. 153/2010
   af 23. februar 2010
   om tarifering af varer i den kombinerede nomenklatur
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets forordning (EØF) nr. 2658/87 af 23. juli 1987 om told- og statistiknomenklaturen og den fælles toldtarif (1), særlig artikel 9, stk. 1, litra a), og
   ud fra følgende betragtninger:
   
               (1)
            
            
               For at sikre en ensartet anvendelse af den kombinerede nomenklatur, der er knyttet som bilag til forordning (EØF) nr. 2658/87, bør der vedtages bestemmelser vedrørende tariferingen af de i bilaget omhandlede varer.
            
         
               (2)
            
            
               Forordning (EØF) nr. 2658/87 har fastsat almindelige tariferingsbestemmelser vedrørende den kombinerede nomenklatur. Disse bestemmelser finder også anvendelse ved fortolkningen af enhver anden nomenklatur, der helt eller delvis er baseret på den kombinerede nomenklatur, eller som tilføjer yderligere underopdelinger, og som er fastlagt på grundlag af specifikke EU-forskrifter med henblik på anvendelsen af tarifmæssige eller andre foranstaltninger vedrørende samhandelen med varer.
            
         
               (3)
            
            
               Ifølge de almindelige bestemmelser bør varerne i kolonne 1 i tabellen i bilaget tariferes under den KN-kode, der er anført i kolonne 2, ud fra den begrundelse, der er anført i kolonne 3.
            
         
               (4)
            
            
               Det er hensigtsmæssigt, at bindende tariferingsoplysninger, der er meddelt af medlemsstaternes toldmyndigheder i forbindelse med tarifering af varer i den kombinerede nomenklatur, men som ikke er i overensstemmelse med denne forordning, fortsat i en periode på tre måneder kan påberåbes af modtageren i henhold til artikel 12, stk. 6, i Rådets forordning (EØF) nr. 2913/92 af 12. oktober 1992 om indførelse af en EF-toldkodeks (2).
            
         
               (5)
            
            
               Foranstaltningerne i denne forordning er i overensstemmelse med udtalelse fra Toldkodeksudvalget —
            
         VEDTAGET DENNE FORORDNING:
   Artikel 1
   De varer, der er beskrevet i kolonne 1 i skemaet i bilaget, tariferes i den kombinerede nomenklatur under den KN-kode, der er anført i skemaets kolonne 2.
   Artikel 2
   Bindende tariferingsoplysninger meddelt af medlemsstaternes toldmyndigheder, som ikke er i overensstemmelse med denne forordning, kan fortsat i en periode på tre måneder påberåbes i henhold til bestemmelserne i artikel 12, stk. 6, i forordning (EØF) nr. 2913/92.
   Artikel 3
   Denne forordning træder i kraft på tyvendedagen efter offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat.
      Udfærdiget i Bruxelles, den 23. februar 2010.
      
         
            For Kommissionen På formandens vegne
         
         Algirdas ŠEMETA
         
            Medlem af Kommissionen
         
      
   
   
      (1)  EFT L 256 af 7.9.1987, s. 1.
   
      (2)  EFT L 302 af 19.10.1992, s. 1.
   
      BILAG
      
                  Varebeskrivelse
               
               
                  Tarifering
                  (KN-kode)
               
               
                  Begrundelse
               
            
                  (1)
               
               
                  (2)
               
               
                  (3)
               
            
                  En vare i form af en folde-ud bog (såkaldt pop-up bog) bestående af trykte sider af pap, hvoraf to bærer en mindre tekst med relation til legen.
                  Den har seks andre sider, der, når de er slået ud, danner en tredimensionel fremstilling af flere sektioner af en rumstation.
                  Den består også af en side med opretstående tryk ud-figurer af pap, der kan indsættes i forskellige dele af rumstationen.
               
               
                  9503 00 99
               
               
                  Tarifering i henhold til almindelig tariferingsbestemmelse 1 og 6 vedrørende den kombinerede nomenklatur, bestemmelse 1 c) til kapitel 49 og teksten til KN-kode 9503 00 og 9503 00 99.
                  I betragtning af sine karakteristika (konstruktion) er varen hovedsagelig bestemt til legebrug.
                  Børnebilledbøger med opretstående eller bevægelige figurer eller udstansede dele skal tariferes under pos. 4903 (børnebilledbøger samt tegne- eller malebøger til børn), medmindre varen hovedsagelig har karakter af legetøj. Legetøj er udelukket fra pos. 4903 og skal tariferes under kapitel 95 (se også Forklarende Bemærkninger til HS, pos. 4903).
                  Varer henhørende under kapitel 95 er undtaget fra kapitel 49, jf. bestemmelse 1 c) til kapitel 49.
                  Varen skal derfor tariferes som legetøj under pos. 9503.